Аляксандр Аляксеевіч Палканаў

Аляксандр Аляксеевіч Палка́наў (; ,  — , ) — савецкі вучоны ў галіне геалогіі, мінералогіі і петраграфіі. Доктар геолага-мінералагічных навук (1935)Полканов Александр Алексеевич // Кольская энциклопедия. Акадэмік АН СССР (1943), прафесар (1930), Заслужаны дзеяч навукі РСФСР (1959). Лаўрэат Ленінскай прэміі (1962).

 Біяграфія 
А. А. Палканаў нарадзіўся ў горадзе Кастрама. У 1906 годзе скончыў гімназію. У 1906—1908 гг. вучыўся на Фізіка-матэматычным факультэце Маскоўскага ўніверсітэта, у 1908 годзе быў пераведзены ў Пецярбургскі ўніверсітэт, які скончыў у 1911 годзе па спецыяльнасці «геалогія і мінералогія». З 1911 года ў Пецярбургскім універсітэце. З 1916 года загадчык кафедры мінералогіі і прафесар Пермскага ўніверсітэта. З 1921 года А. А. Палканаў у Ленінградскім дзяржаўным універсітэце — дацэнт, прафесар, загадчык кафедрай петралогіі. У 1939—1945 гг. дырэктар Інстытута зямной кары пры Ленінградскім універсітэце, у 1950—1963 гг. арганізатар і дырэктар лабараторыі дакембрыю АН СССР, у 1946—1950 гг. адзін з арганізатараў і старшыня Прэзідыума Карэльскага філіяла АН СССР.

 Навуковая дзейнасць 
А. А. Палканаву належаць навуковыя працы па петралогіі інтрузійных парод Балтыйскага шчыта, Кольскага паўвострава і Украіны. Распрацаваў структурную класіфікацыю плутонаў. Сумесна з Э. К. Герлінгам распрацаваў калій-аргонавы метад вызначэнні ўзросту геалагічных фармацый. У 1915 годзе адкрыў жалезаруднае месцараджэнне ў Кольскім фіёрдзе. Аўтар геалагічнай карты Кольскага паўвострава.

Сярод апублікаваных работ:
 Геологические исследования на Кольском полуострове в 1917-27 гг., 1928;
 Проблемы Кольского полуострова. — 1933 (у сааўтарстве);
 Геология Карелии и Кольского полуострова. — 1947.

 Узнагароды, прэміі і ганаровыя званні 
 Ордэн Леніна (1954)
 2 Ордэны Працоўнага Чырвонага Сцяга (1944, 1945)
 медалі
 Ленінская прэмія (1962)
 Заслужаны дзеяч навукі РСФСР (1959)
 Ганаровы член Французскага геалагічнага таварыства (1959)
 Ганаровы член-карэспандэнт Шведскага геалагічнага таварыства (1961)

 Памяць 
У гонар А. А. Палканава названая града ўзгоркаў у раёне Берага прынца Улафа ў Антарктыдзе.

 Літаратура 
  — С. 13.

 Спасылкі 
 Полканов Александр Алексеевич, (1888—1963), геолог, петрограф, академик АН // Сайт информационной системы «Архивы РАН»
 Полканов Александр Алексеевич // Кольская энциклопедия
 Полканов Александр Алексеевич // Пермский государственный национальный исследовательский университет 
 Рундквист Д. В., Бархатова Н. Н. Академик Александр Алексеевич Полканов. К 100-летию со дня рождения

Катэгорыя:Пахаваныя на Багаслоўскіх могілках
Катэгорыя:Лаўрэаты Ленінскай прэміі
Катэгорыя:Выпускнікі фізіка-матэматычнага факультэта Санкт-Пецярбургскага ўніверсітэта
Катэгорыя:Правадзейныя члены АН СССР
Катэгорыя:Выкладчыкі СПбДУ
Катэгорыя:Геолагі СССР